CELEX: 32009R0295
Language: lt
Date: 2009-03-18 00:00:00
Title: 2009 m. kovo 18 d. Komisijos reglamentas (EB) Nr. 295/2009 dėl tam tikrų prekių klasifikavimo Kombinuotojoje nomenklatūroje

9.4.2009   
            
            
               LT
            
            
               Europos Sąjungos oficialusis leidinys
            
            
               L 95/7
            
         
      KOMISIJOS REGLAMENTAS (EB) Nr. 295/2009
   2009 m. kovo 18 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių išduota privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius, vadovaudamasis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. kovo 18 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Mažmeninei prekybai skirtas rinkinys, kurį sudaro korpuse sumontuotas skaitmeninis aparatas, skirtas įvairių formatų garsui ir vaizdui įrašyti ir atkurti, galintis priimti duomenis iš įvairių šaltinių (pavyzdžiui, palydovinės televizijos imtuvų, automatinio duomenų apdorojimo mašinų, vaizdo kamerų su vaizdo magnetofonu), ir įvairios dalys, kaip antai jungiamieji kabeliai, CD-ROM diskas, instrukcija, varžtai ir atsuktuvas.
                  Aparate įmontuota spausdintinė plokštė, kurią sudaro aktyvieji ir pasyvieji elementai (reikalingi garsui ir vaizdui įrašyti ir atkurti), įskaitant mikroprocesorių.
                  Jame įmontuoti šie sietuvai:
                  
                              —
                           
                           
                              USB prievadas,
                           
                        
                              —
                           
                           
                              VGA prievadas,
                           
                        
                              —
                           
                           
                              vaizdo ir garso prievadai.
                           
                        Aparate taip pat įmontuoti valdymo mygtukai (įjungimo, skaitymo, sustabdymo ir garso) ir infraraudonųjų spindulių imtuvas, skirtas nuotoliniam valdymui.
                  Aparatas sukurtas taip, kad jame būtų galima įmontuoti kietąjį diską.
               
               
                  8521 90 00
               
               
                  Klasifikuojama vadovaujantis Kombinuotosios nomenklatūros 1, 2 (a punktu), 3 (b punktu) ir 6 bendrosiomis aiškinimo taisyklėmis bei XVI skyriaus 1 papildomąja pastaba ir KN kodus 8521 ir 8521 90 00 atitinkančiais prekių aprašymais.
                  Kadangi aparatą sudaro visi 8521 pozicijoje išvardytoms funkcijoms atlikti būtinos sudedamosios dalys (išskyrus kietąjį diską) kurios, net ir be kietojo disko, gali būti naudojamos tik garsui ir vaizdui įrašyti bei atkurti, vadovaujantis 2 bendrosios aiškinimo taisyklės a punktu, jis turi būti pripažintas turįs sukomplektuoto arba gatavo gaminio, priskiriamo 8521 pozicijai, pagrindines savybes. Todėl tai, kad aparatas yra be kietojo disko, nekliudo jį klasifikuoti kaip sukomplektuotą arba gatavą gaminį.
                  Gaminys nepriskirtinas KN 8522 pozicijai kaip dalis, tinkama naudoti vien tik arba daugiausia su aparatu, priskiriamu KN 8521 pozicijai.
                  Todėl aparatas priskirtinas 8521 pozicijai kaip vaizdo įrašymo arba atkūrimo aparatas.
                  Vadovaujantis XVI skyriaus 1 papildomąja pastaba atsuktuvas, skirtas aparatui surinkti ir taisyti, klasifikuotinas kartu su aparatu.